Հեղինակի մասին կենսագրական տուեալները, զոր քաղեցինք »Հայկական սովետական հանրագիտարան«էն, կը վկայեն առ այն, որ ան եղած է »սիստեմ«ի մարդը։ Ծնած է Արճէշի (Վանի շրջան) Փայխներ գիւղը՝ 1903-ին։ 1916-էն 1919 ուս անած է Էջմիածնի Գէորգեան ճեմարանը։ Հայաստանի խորհրդայնացումէն ետք արագ յարմարած է նոր կարգերուն. 1922-ին՝ կոմկուսի անդամ, 1923-էն 1926 ուսանած է Թիֆլիսի կոմունիստական »համալսարան«էն ներս, իսկ 1940-ին աւարտած է Երեւանի մանկավարժական ինստիտուտի լեզուա գրական ֆակուլտետը։ Ստալինեան տարիներուն վարած է բազմաթիւ պատասխանատու պաշտօններ՝ գրականութեան բՆագաւառէն ներս. Հայաստանի արուեստի աշխատողների միութեան նախագահ )1931-1933(, Հայաստանի գրողների միութ եան առաջին քարտուղար )1934-1937, երբ չարենցներուն եւ բակունցներուն գլուխը կերան(, »Գրական թերթ«ի )1932, 1935-1936( եւ »Սովետական )ապա՝ խորհրդային( գրականութիւն«ամսագրի )1934-37, 1947-50( խմբագիր, Գրական թանգարանի տնօրէն )1937-40(։ Զօրակոչուած է Բ. Աշխարհամարտին)1941-45(։ 1950-էն սկսեալ, ըստ երեւոյթին, կոչուած է »նոմ ենկլատուրային« հանգիստի. Երեւանի հեռակայ մանկավարժ ական ինստիտուտի հայ գրականութեան ամբիոնի վարիչ )1950-1968(, ապա՝ արդէն թոշակի տարիքին՝ Երեւանի համալսարանէն ներս հայ գրականութեան դասախօս։